Esitetyt muutokset eivät vaikuta siihen, kuka voi saada Suomen kansalaisuuden. Suomen kansalaisen lapsen ja adoptiolapsen kansalaisuuden saamisesta tulisi kuitenkin yksinkertaisempaa. Suomen kansalaiselle syntyvä tai adoptoitava lapsi saisi Suomen kansalaisuuden jatkossa aina suoraan lain nojalla. Nykyisin joissakin tilanteissa on tehtävä kansalaisuusilmoitus.
Muutokset koskevat sellaisia tilanteita, joissa lapsella on nykyisin oikeus saada Suomen kansalaisuus kansalaisuusilmoituksen perusteella. Käytännössä muutos vaikuttaisi varsinkin siihen, miten Suomen kansalaisuus periytyy lapselle isältä, jolla on Suomen kansalaisuus.